K R Á S A    S L O V A  2013
Spádové  a obvodné  kolá   v umeleckom prednese poézie a prózy

                                          SLOVÁ, HRA A MY  2013
regionálna súťaž  divadiel poézie a  detských recitačných kolektívov

                            59.  HVIEZDOSLAVOV KUBÍN 
                                                   p r o p o z í c i e

Vyhlasovateľ: 
Kysucké kultúrne stredisko v Čadci , organizácia v zriaďovateľskej  pôsobnosti  Žilinského samosprávneho kraja
Organizátor:
Kysucké kultúrne stredisko v Čadci

Žilinský samosprávny kraj

Spoluorganizátori:

Centrum voľného času  Čadca
Kultúrne a informačné centrum mesta Čadca 
Kultúrne a spoločenské stredisko Turzovka

Mestský úrad Krásno nad Kysucou

Mestská knižnica Kysucké Nové Mesto

Termín a miesto konania:
● Spádové kolá /predtým obvodné/  v umeleckom prednese poézie a prózy pre I. – III. kategóriu:  
20. február 2013  /streda/ o 8.30 h. – Dom  kultúry v Čadci,  Mestský úrad Krásno nad Kysucou, Kultúrne a spoločenské stredisko Turzovka.
● Obvodné kolá /predtým okresné/  v umeleckom prednese poézie a prózy pre I. – V. kateg. /okres Čadca/ :  
6. marec 2013 /streda/  o 8.30 h.  /I.-III.kategória/   -  Dom kultúry v Čadci
7. marec 2013 /štvrtok/   o 8.30 h. /IV.-V.  kategória/ a regionálna súťažná prehliadka  detských recitačných kolektívov  SLOVÁ, HRA  A MY  - Dom kultúry v Čadci.
● Obvodné kolo  /predtým okresné/ v umeleckom prednese poézie a prózy pre IV. kategóriu  /okres Kysucké Nové Mesto/ :  9. apríl  2013  /utorok/  o 8.30 hod.  – Mestská knižnica Kysucké Nové Mesto.
POZOR ZMENA!!!
Recitátori VI. kategórie sú v tomto roku zaradení do V. kategórie na základe celoslovenských propozícií Hviezdoslavovho Kubína. 
Poslanie:

●  Prispievať  k vyhľadávaniu talentovaných a nadaných žiakov a študentov 
     v oblasti  umeleckého slova, viesť  ich k samostatnej tvorivej činnosti, upevňovať ich 

     záujem o sebavzdelávanie, prispievať k účelnému a efektívnemu využívaniu voľného času

     mladých   
●  Kultivovať jazyk, reč, zmysel pre rytmus  a pestovať si vzťah ku kultúrnej a umeleckej
     hodnote slova      
●  Spoznávať literárne hodnoty a zoznamovať s nimi užšiu verejnosť
●  Umožňovať pedagogickým pracovníkom využívať poznatky zo súťaže na skvalitnenie

     výchovno-vzdelávacieho procesu detí a mládeže v predmetoch slovenský jazyk    

     a literatúra, estetická výchova  

●  Rozširovať a prehlbovať v súťažiacich literárne poznanie, tvorivosť

●  Vytvárať možnosť prezentácie, vzájomnej konfrontácie a inšpirácie pre všetkých 

     záujemcov o túto činnosť prostredníctvom prehliadok, odborných seminárov, hodnotiacich

     diskusií a iných foriem vzdelávacích podujatí.

Podmienky súťaže /zásady účasti/:

●  Súťaž je viacstupňová, môže sa jej zúčastniť každý neprofesionálny recitátor, záujemca o umelecký prednes a neprofesionálne kolektívy, ktoré inscenujú literárne texty. 
●  Jednotlivci začínajú súťaž v základnom resp. školskom kole,  kolektívy sa prihlasujú u organizátorov regionálnej súťaže. 
●  Každá základná škola vysiela do  spádových kôl len víťazov jednotlivých kategórií /maximálne 6 recitátorov/. 

●  Do obvodného kola postupujú prví dvaja recitátori I. – III. kategórie zo spádových kôl.
Vo  IV. kategórii postupujú do  obvodného  kola  prví traja recitátori v poézii i próze zo školského kola  /pre túto kategóriu sa spádové  kolá nekonajú/.  
●  Recitátor prechádza všetkými stupňami súťaže s tým istým textom a je povinný prednášať text naspamäť.
U P O Z O R N E N I E !!!
●  Recitátori, ktorí sa zúčastnili  krajskej súťaže VAJANSKÉHO MARTIN 2012, začínajú súťažiť v roku  2013 v obvodnej  súťaži, ak nemenia vekovú súťažnú kategóriu.
●  Recitátori, ktorí sa zúčastnili  celoslovenskej prehliadky HVIEZDOSLAVOV KUBÍN 2012, postupujú v roku 2013 priamo do  krajskej súťaže,  ak nemenia vekovú súťažnú  kategóriu.

● V prípade zmeny vekovej súťažnej kategórie, začínajú súťaž v základných, resp. školských kolách.
Kategorizácia:

A/   Súťaž jednotlivcov:
           I. kategória:   2. - 4. roč. základných škôl

         II. kategória:   5. - 7. roč. základných škôl a l. - 2. roč. osemročného gymnázia

       III. kategória:   8. - 9. roč. základných škôl a 3. - 5. roč. osemročného gymnázia

        IV. kategória:  mládež stredných škôl a učilíšť, 6. - 8. roč. osemročných gymnázií a ostatná mládež do 19 rokov vrátane
         V. kategória:   vysokoškolská mládež bez ohľadu na vek a občania  od 20 rokov

B/  Súťaž  recitačných kolektívov a divadiel poézie:
          -  s priemerným vekom účinkujúcich členov súboru do 15 rokov- recitačný kolektív
          -  s priemerným vekom účinkujúcich členov súboru nad 15 rokov- divadlo poézie 

Časový limit 
●  pre prednes poézie je 5 minút a  prózy 6 minút  -    I. a II. kategória 
●  pre prednes poézie je 6 minút a prózy 8 minút   -    III. kategória 

●  pre prednes poézie je 8 minút a prózy 10 minút -    IV. -  V. kategória 

●  pre recitačné kolektívy je cca  20-30 minút 
Hodnotenie súťaže  /kritéria hodnotenia/:
Súťaž na každom stupni hodnotí odborná porota, ktorá má najmenej troch členov /v spádovom i obvodnom kole/. Menuje ju riaditeľka Kysuckého kultúrneho strediska v Čadci. 

Súčasťou každého stupňa súťaže sú odborné semináre, ktoré sa sústreďujú na hodnotenie úrovne prednesov a inscenácií kolektívov formou diskusie tvorcov s členmi odbornej poroty.

Recitátori jednotlivých kategórií a recitačný kolektív, ktorí sa umiestnili na 1. mieste postupujú na krajskú súťaž Vajanského Martin do Martina.
Odborná porota má právo neodporučiť na postup prednes v niektorej kategórii.

Ocenenia:
Odborná porota po vyhodnotení jednotlivých súťažiacich  určí poradie troch miest  v každej kategórii. Ocenení jednotlivci získajú v spádovej  súťaži diplom a v  obvodnej  súťaži  získajú jednotlivci aj kolektívy diplom a vecnú cenu.
Finančné zabezpečenie:
Cestovné účastníkom súťaže nepreplácame.

Ostatné náklady spojené so súťažou hradí Kysucké kultúrne stredisko v Čadci a Centrum voľného času v Čadci.
                                                Kontakt – bližšie informácie:

                                                     Božena Slanináková

                       odborná pracovníčka Kysuckého kultúrneho strediska v Čadci
                                                        041/4331250-1
                                      e-mail: bozena.slaninakova@vuczilina.sk
                                                 www.kultura.e-kysuce.sk

Kritériá hodnotenia
Hodnotiace kritériá v detskom a umeleckom prednese

1. Dramaturgická príprava predlohy
· vhodnosť výberu textu veku a typu recitátora

· myšlienková a umelecká náročnosť predlohy

· originalita a objavnosť predlohy

· správne pochopenie obsahu a zmyslu textu

· rozbor, členenie a úprava predlohy

· vystihnutie žánrových a štýlových osobitostí textu

· aktuálny výklad recitovaného textu

2. Tvorivosť a osobnostný prístup recitátora

· schopnosť vnútorného videnia a cítenia recitátora

· schopnosť vytvorenia vzťahu, názoru a postoja k textu

· hlasová a rečová technika recitátora

· originalita a kultivovanosť rečového prejavu a vystupovania

· tvorivá práca s recitátorskými výrazovými prostriedkami

· funkčnosť použitia slovných a mimoslovných prostriedkov

· výstavba, gradácia a pointovanie prednesu

· miera rozumovej a citovej účasti na prednese

3. Pôsobivosť prednesu na poslucháča

· kontakt s poslucháčom a zacielenosť naňho

· presvedčivosť interpretácie

· pôsobenie recitátora ako osobnosti

· originálnosť recitátora a jeho výkonu

Hodnotiace kritériá recitačných kolektívov a divadiel poézie

1. Dramaturgia

· vhodnosť témy a predlohy pre kolektív 

· vek, 

· sociálne a kultúrne zázemie, 

· špecifickosť kolektívu

· myšlienková a umelecká náročnosť predlohy

· originalita, novosť a objavnosť predlohy

· spracovanie literárnej predlohy do scenára 

· rešpektovanie témy, formy a špecifickosti literárnej predlohy, 

· vystihnutie obsahových, žánrových a štýlových osobitostí textu, 

· vystihnutie aktuálnosti obrazov, myšlienok či formy textu,

· členenie na party, 

· uplatnenie dramatických zákonitostí pri tvorbe scenára, 

· harmónia literárnosti a dramatickosti v scenári

· pochopenie obsahu a zmyslu predlohy a scenára

· aktuálnosť predlohy a scenára

· dramaturgické a pedagogické zámery a ciele, ich naplnenie v scenári

2. Javiskové stvárnenie

· jasnosť a cieľ režijnej koncepcie

· zreteľnosť myšlienkovo-poetických rovín a javiskových obrazov

· členenie, charakter výstavby a tempo rytmus inscenácie

· hlasová a výrazová úroveň interpretov

· technika hlasu a reči jednotlivcov a zboru

· čistota, výraz, plastickosť sólových interpretov a zboru

· charakteristika, vzťahy, funkcie jednotlivcov a zboru

· tempo, rytmus, kompaktnosť interpretačného kolektívu

· pohybové, prípadne choreografické spracovanie inscenácie

· charakter, cieľ, funkčnosť, nápaditosť pohybu a choreografie vo vzťahu k téme a dramaturgicko-režijnému cieľu

· pohybová úroveň a technika interpretov, prevedenie javiskových a choreografických foriem

· výtvarné spracovanie inscenácie

· výber, charakter a funkčnosť hmotného (výtvarného) materiálu vo vzťahu k téme, scenáru a dramaturgicko-režijnej koncepcii

· estetika farieb a tvarov v kostýmovaní a scénografii, výtvarný štýl inscenácie

· pohyb výtvarného materiálu na scéne, jeho funkčnosť, obrazotvornosť a technická presnosť

· koexistencia a súhra všetkých javiskových zložiek

3. Zameranosť na diváka

· komunikatívnosť inscenácie s divákom

· súhra slovného, poetického a dramatického v inscenácii

· originálnosť a jedinečnosť inscenácie

.


